Reis on siiamaani olnud väga huvitav, ilus (maastik!!) ning väsitav. Kolmapäeva hommikul alustasime sõitu pooletunnise hilinemisega, kuna üks suutis sisse magada. Esimese peatuse tegime Häädemeestel ja seejärel jätkasime sõitu läbi Läti. Paar  sõna selle riigi kohta - igav, palju metsa, nagu Eesti. Ja varsti oligi Leedu ning lõunapaus. Söögiaega ilustasid kaks jaanalindu, tige poni ning kaks karu. Jätkus busssõit.. Ületades Poola piiri hakkas läks asi huvitavaks. Milline maastik! Väikesed künkad, rohelised nõlvad, põllud, pisikesed talud.. kohati muinasjutuline, mulle väga meeldis. Siia Poola juurde veel seda juttu, et nägin vähemalt kahel korral, kuidas hobusega heina tehti. Aga juunikuus? Praegu? Eestis tehakse ju juulis. Ja vili oli ka täitsa  valmis. Üldse palju põllumajandust tundub siinkandis olevat - lehmad, hobused, põllud jne. Okei see selleks. Esimesel päeval sõitsime 15 tundi. Ööbisime mingis Poola "magalas". Suhteliselt jube koht, koridor meenutas sõjaväge või vanglat, toad õnneks nii jubedad polnud aga kiita ka ei saa. Hoopis kurta - pool ööd pandi meie akna all pidu. Mingid kohalikud poolakad ehk kari mehi jõid, karjusid ja tümpsutasid. Vot see häiris tõsiselt ja jättis kohati halva mulje. Noh tegelikult sellest kohast jäigi halb mulje.